CELEX: E2020J0009
Language: el
Date: 2021-07-15 00:00:00
Title: Αποφαση του Δικαστηριου της 15ης Ιουλίου 2021 στην υπόθεση E-9/20 Εποπτεύουσα Αρχή της ΕΖΕΣ κατά του Βασιλείου της Νορβηγίας [Ελεύθερη κυκλοφορία των εργαζομένων — Ελευθερία εγκατάστασης — Κανονισμός (ΕΕ) αριθ. 492/2011 — Συνδυασμένη απαίτηση μόνιμης κατοικίας και ιθαγένειας για εταιρικά στελέχη — Γενικός διευθυντής — Μέλη του διοικητικού συμβουλίου — Συνοχή] 2021/C 426/08

21.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 426/11
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 15ης Ιουλίου 2021
      στην υπόθεση E-9/20
      Εποπτεύουσα Αρχή της ΕΖΕΣ κατά του Βασιλείου της Νορβηγίας
      
         
            [Ελεύθερη κυκλοφορία των εργαζομένων — Ελευθερία εγκατάστασης — Κανονισμός (ΕΕ) αριθ. 492/2011 — Συνδυασμένη απαίτηση μόνιμης κατοικίας και ιθαγένειας για εταιρικά στελέχη — Γενικός διευθυντής — Μέλη του διοικητικού συμβουλίου — Συνοχή]
         
      
      (2021/C 426/08)
      Στην υπόθεση E-9/20, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΑΙΤΗΣΗ με την οποία ζητείται να αναγνωριστεί ότι το Βασίλειο της Νορβηγίας, διατηρώντας σε ισχύ διάφορες απαιτήσεις ιθαγένειας και/ή μόνιμης κατοικίας που προβλέπονται στο νορβηγικό εταιρικό δίκαιο όσον αφορά πρόσωπα τα οποία καταλαμβάνουν ορισμένες διευθυντικές θέσεις σε εταιρείες που έχουν καταχωριστεί και συσταθεί στη Νορβηγία, παρέβη τις υποχρεώσεις που υπέχει δυνάμει των άρθρων 31 και 28 της Συμφωνίας για τον Ευρωπαϊκό Οικονομικό Χώρο, καθώς και του άρθρου 1 παράγραφος 1 του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης, το Δικαστήριο, συγκείμενο από τον πρόεδρο Páll Hreinsson και τους δικαστές Per Christiansen και Bernd Hammermann (εισηγητή δικαστή), εξέδωσε απόφαση στις 15 Ιουλίου 2021, το διατακτικό της οποίας έχει ως εξής:
      
                  1.
               
               
                  Το Βασίλειο της Νορβηγίας, διατηρώντας σε ισχύ το άρθρο 6-11 παράγραφος 1 και το άρθρο 6-36 παράγραφος 2 του νόμου περί ανωνύμων εταιρειών, το άρθρο 6-11 παράγραφος 1 του νόμου περί εταιρειών περιορισμένης ευθύνης, καθώς και το άρθρο 7-5 και το άρθρο 8-4 παράγραφος 5 του νόμου περί χρηματοπιστωτικών επιχειρήσεων, παρέβη τις υποχρεώσεις που υπέχει δυνάμει του άρθρου 31 της συμφωνίας ΕΟΧ.
               
            
                  2.
               
               
                  Απορρίπτει την προσφυγή κατά τα λοιπά.
               
            
                  3.
               
               
                  Κάθε διάδικος φέρει τα δικαστικά του έξοδα.